K Ö Z L E M É NY

a nemzetiségi önkormányzati képviselők választásáról
A helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII.24.) IM rendelet 7. § (1) bekezdés a) pontja szerint a HVI közleményt ad ki a szavazás helyéről és idejéről, a szavazás módjáról. 

2014. október 12-én lesz a nemzetiségi önkormányzati képviselők választása.

A szavazóhelyiségben szavazni 2014. október 12-én 6.00 órától 19.00 óráig lehet. Szavazni csak személyesen lehet.

A szavazás helye:

Dunavecse, Zrínyi u. 6. szám alatti Dunavecsei Petőfi Sándor Általános Iskola

A szavazás feltétele, hogy személyazonosságát

igazolja a következő érvényes igazolvány(ok) bemutatásával:

A. lakcímigazolvány és

- személyazonosító igazolvány vagy

- útlevél vagy

- vezetői engedély

vagy

B. a lakcímet vagy személyi azonosítót

tartalmazó személyazonosító igazolvány

Érvényes okmányok bemutatása nélkül a

választójog gyakorlására nincs lehetőség.

A nemzetiségi szavazóköri

névjegyzékbe azt а választópolgárt kell felvenni, aki legkésőbb 2014. szeptember 26-án 16.00 óráig benyújtott kérelme alapján szerepel nemzetiségi választópolgárként а központi névjegyzékben.

Azt a választópolgárt, aki legkésőbb 2014. augusztus 15-én a szavazóköri névjegyzékben szerepel, a Nemzeti Választási Iroda értesítő megküldésével tájékoztatja a szavazóköri névjegyzékbe vételéről.

A helyi választási iroda értesítő átadásával vagy megküldésével tájékoztatja a szavazóköri névjegyzékbe történt felvételéről azt a választópolgárt, aki 2014. augusztus 15-ét követően kerül a település szavazóköri névjegyzékébe.

Ha egészségi állapota vagy fogyatékossága, illetve fogvatartása miatt nem tud megjelenni a szavazóhelyiségben, mozgóurna iránti kérelmet nyújthat be. A választópolgár mozgóurna iránti kérelmének

a) legkésőbb

2014. október 10-én 16.00 óráig kell megérkeznie ahhoz a helyi választási irodához, amelynek szavazóköri névjegyzékében szerepel vagy

b) 2014. október 12-én, legkésőbb 15.00 óráig kell megérkeznie a szavazatszámláló bizottsághoz.

Figyelem! Amennyiben nem lakcímére, illetve nem annak a szavazókörnek a területére kéri a mozgóurnát, amelynek területén a bejelentett lakcíme is található, előbb ÁTJELENTKEZÉST KELL KÉRNIE. Az átjelentkezési kérelme elfogadásáról szóló döntés kézhezvétele után nyújthatja be a mozgóurna iránti igényét. Abban az esetben is először átjelentkezést kell kérnie a polgárnak, ha saját településen, de lakóhelyétől eltérően címen (pl.: kórházban, vagy idősek otthonában van) tartózkodik.

A választási iroda az igénylését követően haladéktalanul, de legkorábban 2014. augusztus 25-én adja át az igénylő részére az általa igényelt mennyiségű ajánlóívet.

A Ve. 317. § (2) bekezdés a)

pontja szerinti adatátadást követően a jelölő szervezet 2014. szeptember 7-én 16.00 óráig, illetve 2014. szeptember 29-én 16.00 óráig igényelheti a Ve. 89. § (1) bekezdése szerint az adatai kiadását megtiltó választópolgárok adatainak kivételével a névjegyzékben a nemzetiség választópolgáraként szereplő választópolgárok nevét és lakcímét.

A települési nemzetiségi önkormányzati jelöltet legkésőbb 2014. szeptember 8-án 16.00 óráig kell bejelenteni.

A jelölő szervezet a listát, illetve a listán szereplő jelölt jelölését legkésőbb 2014. szeptember 9-én 16.00 óráig vonhatja vissza.

A választási kampányidőszak 2014. augusztus 23-tól 2014. október 12-én 19.00 óráig tart. 

A szavazóhelyiséget magában foglaló épületnek a szavazóhelyiség megközelítését szolgáló bejáratától számított 150 méteres távolságon belül – közterületen – választási kampánytevékenység 2014. október 12-én nem folytatható.

2014. október 12-én választási gyűlés nem tartható.

A fenti kérelmeket benyújthatja az interneten ügyfélkapun, valamint a Nemzeti Választási Iroda honlapján (www.valasztas.hu) keresztül is. A kérelem levél útján is eljuttatható a lakóhelye szerinti helyi választási irodába (a mozgóurna iránti kérelmet arra a településre kell küldeni, ahol a névjegyzékben szerepel), ehhez a www.valasztas.hu honlapról tölthet le nyomtatványt. A helyi választási irodában természetesen személyes ügyintézésre is van lehetősége. A mozgóurna iránti kérelem írásba foglalt meghatalmazással rendelkező megbízott útján is benyújtható.

A választással kapcsolatos további kérdéseire a www.valasztas.hu honlapon találhat választ, vagy a polgármesteri hivatalban működő választási irodától kérhet részletes tájékoztatást.










Helyi Választási Iroda

